Provocator

Provocator ('väljakutsuja') oli üks Vana-Roomas levinud gladiaatoritüüpe. 

Provocator'i relvastus ja varustus olid kuni Rooma vabariigi ajajärgu lõpuni suhteliselt sarnased Rooma leegionäride omale. Junkelmann 2000, lk 57-59 Hiljem lähtuti varustuse valimisel kohaliku areeni trendidest. Provocator'eid on tihti kujutatud kandmas niudevööd, pikka säärekaitset vasakul jalal, manica't paremal käel ja peas mõlemalt küljelt sulgedega kaunistatud, visiiriga kiivrit. Nad olid ainsad gladiaatorid, kes kandsid rinnaturvist (cardiophylax). Relvadest kasutasid nad pikka nelinurkset kilpi ja gladiust.

Provocator'id võitlesid areenil ainult teiste provocator'itega.Junkelmann 2000, lk 37 ja 57-59 Praegu ollakse seisukohal, et nad olid algajad, keda testiti ning hiljem mõnda teise gladiaatorite kategooriasse ümber paigutati.Martin van Creveld. Sõjamängud. Gladiaatoritest gigabaitideni. Tallinn, AS Äripäev, 2015. lk 112.

 Viited 

 Kirjandus 
Anne Bernet. Gladiaatorid. Tallinn, Olion, 2004
Philip Matyszak. Rooma areenivõitleja käsiraamat. Tallinn, AS Äripäev, 2017
Martin van Creveld. Sõjamängud. Gladiaatoritest gigabaitideni. Tallinn, AS Äripäev, 2015

Kategooria:Gladiaatorid
Kategooria:Vana-Rooma